Elizabeth Friedman: Pemecah Kod Wanita Yang Tidak Didendang

Pada tahun 1917, telah tercetusnya P3rang Dunia Pertama. Amerika Syarikat yang serba kekurangan dan terhad dari sudut keupayaan ket3nteraan, tidak terlepas untuk turut serta dalam pep3rangan tersebut. Pada ketika itu, Central Intelligence Agency (CIA) dan National Security Agency (NSA) masih belum ditubuhkan namun tEntera yang dikhususkan untuk pemecahan kod telah diwujudkan dalam kumpulan yang kecil tetapi pada skala yang tinggi.

Di antara ahli yang menyertai kumpulan tersebut, ada juga individu yang tidak pernah mendapatkan sebarang latihan khusus dalam bidang kriptoanalisis. Antaranya, Elizabeth Smith, seorang pecinta dan pengkaji karya William Shakespeare dan Alfred Tennyson semasa beliau mendapatkan pendidikan di sebuah kolej tempatan, Wooster College, di Ohio.

Elizabeth Smith yang mengahwini William Friedman, seorang pemegang PhD dalam bidang genetik, telah bersama-sama Elizabeth untuk menyertai kumpulan pemecah kod tersebut. Walaupun mereka memiliki kemampuan dan latar belakang yang agak menyimpang dari dunia matematik, perkara ini bukanlah penghalang untuk mereka menjadi sangat mahir dalam mengenal pasti bentuk-bentuk corak (pattern) yang pelbagai. Sedikit sebanyak membantu mereka dalam aktiviti pemecahan kod.

Permata Bersinar Disebalik Timbunan Tanah

Pada awalnya, Elizabeth telah dipelawa untuk bekerja bersama dengan seorang jutawan bernama, George Fabyan. Fabyan yang memiliki sebuah estet yang seluas 500 hektar di Riverbank, California, telah menjadikan estet ini sebagai markas kajian di bawah dana peribadinya sendiri. Elizabeth dan suaminya, telah bersetuju dengan tawaran yang dikemukakan dan berpindah ke estet tersebut.

Tujuan Fabyan mempelawa Elizabeth adalah untuk melaksanakan sebuah pembuktian bahawa karya William Shakespeare yang pertama kali ditebitkan pada tahun 1623, mempunyai unsur-unsur intelek dan sains dan bukan sekadar hiburan semata.Fabyan yakin bahawa karya William Shakespeare yang dipanggil sebagai First Folio oleh sarjana moden, mengandungi mesej-mesej kriptografi yang tersembunyi.

Di samping itu juga, Fabyan telah menggaji para saintis yang berbakat dan mengumpulkan mereka di dalam sebuah makmal uji kaji miliknya. Para saintis ini diberikan tugasan kajian tertentu seperti menghasilkan gandum yang mempunyai daya tahan yang tinggi di musim kemarau dan mencipta peluru untuk para tentera.

Di bawah fasiliti yang disediakan oleh Fabyan ini, secara tidak langsung telah menggilap bakat Elizabeth dalam memecahkan kod. Beliau hanya memerlukan sebatang pensil dan sehelai kertas untuk mengenal pasti kedudukan dan maksud yang tersirat disebalik sesebuah kod. Namun begitu, dalam usaha beliau memecahkan kod, beliau juga telah merujuk kepada pelbagai ahli bahasa untuk membantu beliau melengkapkan teka-teki tersebut dengan jayanya.

Kemampuan unik Elizabeth ini, sebenarnya telah banyak membantu Amerika Syarikat dalam menyahkod pelbagai mesej-mesej musuhnya yang kompleks tetapi jasanya ini tidaklah diuar-uarkan ke khalayak ramai oleh kerajaan Amerika Syarikat pada ketika itu. Mungkin sebagai satu langkah keselamatan, khusus buat Elizabeth yang merupakan seorang wanita dan permata berharga buat Amerika Syarikat yang perlu disorok dari mata-mata dunia.

Ahli Kongsi Gelap Pun Terciduk

Setelah P3rang Dunia Pertama tamat, Elizabeth bersama-sama suaminya telah meninggalkan estet Fabyan di Riverbank, dan membawa diri berkelana dari kawasan tersebut. Walaubagaimanapun, beliau masih lagi meneruskan aktiviti pembongkaran kod-kod dan mesej-mesej yang sulit. Menurut Jason Fagone, kebolehan istimewa Elizabeth ini masih mendapat permintaan yang sangat tinggi setelah kejayaan Amerika pada siri P3rang Dunia Pertama lepas.

Elizabeth juga telah membantu pihak penguasa tempatan dalam menyelesaikan beberapa kes jenayah tempatan terutamanya yang melibatkan kod-kod rahsia. Penjenayah pada ketika itu sudah mula berkomunikasi sesama ahlinya dengan kod-kod rahsia kreasi mereka yang tersendiri.

Namun begitu, kod-kod tersebut mudah sekali dirungkai oleh Elizabeth. Antara penjenayah yang berjaya dipenjara berkat bantuan beliau ialah ahli-ahli kumpulan kongsi gelap Al Capone.

Elizabeth merupakan antara sebilangan wanita yang awal, menceburi bidang pemecahan kod ini tetapi lain pula kisahnya apabila P3rang Dunia Kedua tercetus. Menurut buku karangan Liza Mundy, Code Girls: The Untold Story of the American Women Code Breakers of World W4r II, ada menyatakan bahawa pihak ketenteraan udara dan laut Amerika Syarikat telah menawarkan posisi khusus kepada ribuan wanita dalam operasi pemecahan kod di seluruh negara. Secara tidak langsung, perkara ini telah memecahkan dominasi lelaki secara keseluruhannya dalam landskap ketenteraan Amerika Syarikat. Elizabeth Friedman, hero yang tak didendang.

RUJUKAN:

The female code-breakers who were left out of history books. Retrieved September 16, 2020, from https://www.bbc.com/future/article/20171009-the-female-code-breakers-who-were-left-out-of-history-books

Home. Retrieved September 16, 2020, from https://www.nsa.gov/About-Us/Current-Leadership/Article-View/Article/1623028/elizebeth-s-friedman/


Cut Nyak Meutia – Bidadari Penentang Penjajah Belanda

Cut Nyak Meutia adalah lambang kepahlawanan dan kepimpinan wanita dari suku Aceh. Cut Nyak Meutia dilahirkan di Keureutoe, Pirak, Aceh Utara, pada tahun 1870. Beliau adalah salah seorang Srikandi yang berasal dari Aceh. Dalam perjalanan kehidupannya Cut Nyak Meutia bukan sahaja menjadi mutiara bagi keluarganya tetapi juga telah menjadi mutiara yang bersinar bagi seluruh umat Islam Melayu nusantara.

Cut Meutia dilahirkan dari hasil perkawinan Teuku Ben Daud Pirak dengan Cut Jah. Dalam perkawinan tersebut mereka dikurniakan 5 orang anak. Cut Meutia merupakan puteri tunggal di dalam keluarga tersebut, sedangkan empat lagi saudaranya adalah laki-laki. Saudara tertua bernama Teuku Cut Beurahim disusuli kemudian oleh Teuku Muhammad syah, Teuku Cut Hasan dan Teuku Muhammad Ali. Ayahnya adalah seorang Uleebalalang di desa Pirak yang berada dalam daerah uleebalangan Keureutoe

Daripada perhatian seorang penulis Belanda, yang mengatakan bahawa:

“Cut Meutia bukan saja amat cantik, tetapi dia juga memiliki tubuh yang molek dan menggairahkan. Dengan mengenakan pakaian adatnya yang indah-indah menurut kebiasaan wanita di Aceh dengan silueue atau seluar sutera bewarna hitam dan baju dikancing perhiasan-perhiasan emas di dadanya serta tertutup ketat, dengan rambutnya yang hitam pekat dihiasi ulee cemara emas yakni sejenis perhiasan rambut dengan gelang di kakinya yang melingkari pergelangan lunglai, wanita itu benar-benar seorang bidadari. “

Ketika dewasa Cut Meutia dinikahkan dengan Teuku Syamsarif yang mempunyai gelaran Teuku Chik Bintara. Namun Syamsarif mempunyai watak lemah dan suka berkerjasama dengan Kompeni Belanda. Teuku Chik Bintara merupakan anak angkat dari Teuku Chik Muda Ali dan Cut Nyak Asiah, Uleebalang Keureutoe. Daerahnya mencakupi Krueng Pase sampai ke Panton Labu yang pusat pemerintahannya di daerah Kutajrat Manyang yang sekarang terletak 20 km dari kota Lhokseumawe. Pernikahan mereka tidak bertahan lama.

Akhirnya Cut Meutia bercerai dan kemudian bernikah dengan adik Teuku Syamsarif sendiri iaitu Teuku Chik Muhammad atau yang lebih dikenali dengan nama Teuku Chik Tunong. Setelah itu dia dan suaminya berhijrah ke kawasan pergunungan untuk melawan Belanda

Awal pergerakan penentangan mereka bermula pada tahun 1901 dengan pusat perjuangannya di daerah Pasai atau Krueng Pasai di bawah komando perang Teuku Chik Tunong.

Cut Nyak Meutia bukan sahaja bertindak sebagai isteri Teuku Chiek Tunong tetapi lebih jauh dari itu. Beliau sangat aktif bersama suaminya mengatur taktik dan strategi pasukan muslimin bagi melakukan penyerangan terhadap musuh serta dapat merampas persenjataan musuh untuk memperkuatkan gerilawan muslimin. Dalam setiap pertempuran yang terjadi di kawasan mereka, Cut Nyak Meutia selalu tampil sebagai panglima, berjuang di samping suaminya menghadapi musuh, bertempur dan memimpin pertempuran.

Cut Nyak Meutia bersama dengan Teuku Chiek Tunong mempergunakan taktik menyebarkan mata-mata untuk menyiasat rencana-rencana yang akan dilaksanakan oleh pihak musuh, terutama rancangan-rancangan perondaan dan operasi tentera Belanda.

Taktik ini sangat berkesan. Penyiasat mereka selalu dapat mengumpulkan informasi yang tepat tentang rancangan serta daerah yang bakal dijadikan operasi oleh Belanda. Dengan demikian Cut Nyak Meutia bersama Teuku Chiek Tunong dapat mengatur serta mempersiapkan pasukannya untuk menyerang pasukan Belanda. Dapat dilihat taktik yang digunakan ini pada November 1902.

Salah seorang pejuang muslimin bernama Pang Gadeng menyebarkan maklumat palsu bahawa pasukan Teuku Chik Tunong akan mengadakan kenduri yang bertempat di kampong Matang Rayeuk di seberang sungai Sampoiniet. Mendapat berita itu, Belanda merancang untuk menggempur kenduri tersebut yang dipimpin oleh Leftnan RDP DE Cok bersama 45 orang askar.

Di dalam perjalanan, pasukan Belanda terpaksa menghadapi serangan jarak dekat yang dahsyat dari pasukan Chik Tunong kerana mereka telah terkena muslihat yang disusun oleh Cut Nyak Meutia. Dalam penyerangan itu, Letnan De Cok dan 28 prajuritnya tewas serta 42 pucuk senapang diperoleh kaum muslimin.

Selain itu, pasukan Cut Meutia juga sering melakukan sabotaj terhadap kereta api, memutuskan hubungan talifon dan menyekat perhubungan untuk mengangkut logistik pasukan Belanda seperti di Lhoksukon dan Lhokseumawe. Tindakan ini sebagai tindak balas setelah Belanda melakukan penyerangan ke atas Desa Blang Paya Itiek akibat dari pengkhianatan Pang Ansari dimana pasukan Belanda menyerang pasukan Sultan Alaidin Mahmud Daudsyah sehingga Sultan dan pasukannya harus mundur diri ke Menasah Nibong Paya kemuek.

Berakhirnya perjuangan Teuku Chik Muhammad dan Cut Meutia adalah akibat dari peristiwa di Meurandeh Paya sebelah timur kota Lhoksukon pada tanggal 26 Januari 1905. Peristiwa ini dimulai dengan terbunuhnya pasukan Belanda yang sedang meronda dan berteduh di Meunasah Meurandeh Paya. Pembunuhan keatas pasukan Belanda ini memberikan impak yang sangar besar bagi Belanda. Di dalam penyelidikan Belanda, didapat bahawa Teuku Chik Tunong terlibat dalam pembunuhan itu. Maka dari itu, Teuku ditangkap dan dihukum gantung. Namun pada akhirnya berubah menjadi hukum tembak mati. Pelaksanaan hukuman mati dilaksanakan pada bulan Mac 1905 di tepi pantai lhoksuemawe dan dimakamkan di Masjid Mon Geudong.

Sebelum dihukum mati, Teuku Tunong mewasiatkan agar Pang Nanggroe yang merupakan sahabat perjuangannya untuk menikahi Cut Nyak Meutia serta menjaga anak-anaknya. Sesuai dengan amanah dari almarhum suaminya, Cut Meutia menerima lamaran Pang Nanggroe.

Dan dengan beliau, Cut Meutia meneruskan perjuangan melawan Belanda dan memindahkan markas pusat perjuangan ke Bukit Bruek Ja. Pang Nanggroe mengatur strategi untuk melawan pasukan marsose Belanda bersama dengan Teuku Muda Gantoe. Penyerangan Cut Meutia dan Pang Nanggroe dimulai dari hulu Kreueng Jambo Aye, sebuah tempat pertahanan yang sangat strategik kerana daerah tersebut merupakan daerah hutan yang sangat banyak tempat persembunyian. Pasukan muslimin melakukan penyerangan ke post-post tentera Belanda dimana banyak pejuang muslim yang ditahan di situ.

Taktik penyerangan Cut Meutia yang lain pula adalah taktik menjerat yang dirancang dengan menyebarkan khabar angin bahawa adanya kenduri di sebuah rumah dengan mengundang pasukan Belanda. Rumah tersebut telah dipasang perangkap berupa makanan yang lazat. Tiang dan lantai rumah itu telah ditukar dengan potongan buluh sehingga mudah untuk diruntuhkan. Pada masa pasukan Belanda berada di dalam rumah tersebut, rumah itu diruntuhkan dan pasukan Cut Meutia akan menyerang.

Penyerangan pasukan Cut Meutia juga tertumpu pada rel kereta api sebagai usaha untuk memutuskan logistic belanda dan jalan kereta apinya. Di pertengahan tahun 1909 hingga ogos 1910 pihak Belanda dengan petunjuk orang kampung yang dijadikan tawanan telah mengetahui pusat pertahanan pasukan Pang Nanggroe dan Cut Nyak Meutia. Beberapa penyerangan dilakukan, namun pasukan Cut Meutia yang selalu berpindah tempat membuatkan Belanda susah untuk menangkapnya. Beberapa penyerangan dilakukan di daerah Jambo aye, Peutoe, Bukit Hague, Paya Surien dan Matang Raya. Namun pada 25 September 1910, ketika terjadi penyerangan di daerah Paya Cicem, Pang Nanggroe terkena tembakan Belanda sehingga meninggal dunia setelah mewasiatkan kepada anaknya Teuku Raja Sabi untuk mengambil rencong dan pengikat kepala ayahnya dan menjaga ibundanya Cut Nyak Meutia.

Setelah Pang Nanggroe syahid, pasukannya dipimpin oleh Cut Meutia dan pusat pertahanan dipindahkan ke daerah Gayo dan Alas bersama pasukan yang dipimpin oleh Teuku Seupot Mata. Pada 22 Oktober 1910, pasukan Belanda mengejar pasukan Cut Meutia yang diperkirakan berada di daerah Lhokreuhat. Esoknya pengejaran dilakukan semula ke daerah Krueng Putoe menuju Bukit Paya hingga menyebabkan pasukan Cut Meutia semakin terkepong dan selalu berpindah antara gunung dan hutan.

Dalam pertempuran pada 25 Oktober di Krueng Putoe, pasukan Cut Meutia menghadapi serangan hebat dari Belanda. Di sinilah Cut Meutia mati syahid bersama pasukan muslim yang lain seperti Teuku Chik Paya Bakong, Teungku Seupot Mata dan Teuku Mat Saleh. Sebelum srikandi ulung ini gugur ke bumi, Cut Meutia mewasiatkan kepada Teuku Syekh Buwah untuk berhenti melawan serangan belanda, taktik selanjutnya adalah berundur sejauh mungkin dan menyusun serangan semula, kerana posisi mereka sudah tersepit.

Cut Meutia juga mewasiatkan agar anaknya dicari dan dijaga. Begitulah pengakhiran perjuangan wanita berhati kental ini. Walaupun dua orang suaminya gugur dalam pertpuran, namun beliau sanggup memegang tampuk kepimpinan pasukannya melawan kafir laknatullah dan akhirnya menjadi syahidah.. Sekian, Al Fatihah untuk wirawati ini.


Beruk Yang Bekerja Sebagai Penjaga Rel Kereta Api

Teknologi kereta api zaman sekarang sudah berkembang maju. Sistem kini bergerak secara automatik. Andainya kereta api datang dari satu hala, kereta api dari hala lain akan perlahan supaya tidak bertembung. Inilah ciri-ciri keselamatan yang zaman dulu dibuat secara manual.

Bermakna kena ada konduktor di setiap stesen untuk memastikan aliran pergi balik kereta api sentiasa selamat. Ramai dilatih untuk menjadi konduktor yang efisyen. Perlahan-lahan nama mereka ditelan masa… yang walau bagaimanapun tidak lupa pada “seorang” konduktor yang luar biasa.

Kisah ini berlaku pada zaman Afrika Selatan menjadi rebutan penjαjαh Eropah. Ini bukan kisah geopolitik pra-Perαηg Dunia Pertama. Ini adalah cerita James Edwin Wide dengan seekor beruk bernama Jack.

Sektiar 1880-an, James bekerja sebagai juru isyarat gerabak kereta api. Kerjanya mudah tetapi sangat penting. James pada masa itu sedang mengunjungi sebuah pasar dimana beliau terkejut beruk kerana ada babun.

Mana tidak terkejut dibuatnya – babun tersebut sedang memandu kereta lembu.

Hatinya tertambat. James terus beli babun tersebut dan beri nama Jack. Sekurang-kurangnya ada teman di tempat kerja, kerana James pun adalah seorang orang kelainan upaya (kehilangan kedua-dua kakinya).

Terpikat dengan kecerdikan haiwan ini, James pun cuba melatih Jack. Kerja-kerja ringan seperti sapu dan buang sampah memang kepakaran Jack. Namun Jack bukannya buta. Ia sentiasa memerhati.

Kalau kereta api tiba saja, ada bunyi tiupan wisel yang berbeza-beza. Setiap bunyi ada maknanya. James sebagai juru isyarat pun fahamlah. Memang kerjanya. Beliau akan menolak tuas yang mengubah landasan sama ada belok atau jalan terus.

Dalam masa sekejap, Jack belajar tentang selok-belok pengurusan kereta api. Dan ia kemudian mengambil alih kerja ini. Pandai pula beruk itu ubah landasan.

Orang OSHA Datang

Memanglah zaman itu tiada OSHA yang rasmi. Tetapi perbadanan kereta api tetap ada sektor yang menentukan piawaian keselamatan. Satu hari, mereka ternampak “individu” sebenar yang menjaga tuas kereta api.

Mereka tidak pecat James terus. Sebaliknya mereka menguji kecerdikan Jack. Dan mereka pun terkejut kerana Jack sangat tahu makna di sebalik setiap wisel. Bunyi mana untuk tuas mana. Semua Jack tahu.

Lalu mereka berbincang sesama sendiri. Jack tidak wajar dibiar bekerja tanpa upah. Fikir punya fikir, pihak pengurusan setuju untuk membayar gaji. Jack menerima 20 sen setiap hari dengan bonus bulanan iaitu dua botol minuman keras (Reilly, 2018). Apa lagi, bersemangatlah Jack buat kerja. Dapat minuman keras, melayang dibuatnya. Dasar beruk betul.

Sembilan tahun Jack bekerja tanpa satu kesilapan pun. Tidak boleh bayang bagaimana nyαwα orang ramai berada dalam tangan seekor beruk. Sampai orang-orang kenamaan semua datang ke Stesen Uitenhage untuk berjumpa Jack (AP, n.d.).

Jack meninggal dunia pada tahun 1890 selepas meηghidαpi penyakit batuk kering. Memang James sedih gila-gila sejak hari itu. Menitis air mata dibuatnya kerana kecerdikan Jack tidak dapat ditandingi beruk-beruk lain. Dan jasanya dikenang sampai hari ini.

Cuma ada satu benda kena sentuh. Jack dibayar £648 sepanjang kariernya sebagai penjaga gerabak. Untuk pengetahuan semua, jumlah ini bernilai RM496,393 pada hari ini.

Persoalannya mudah: apa korang rasa bila beruk dibayar gaji jauh lagi tinggi dari korang? Tolong jangan tanya aku. Tangan aku yang menulis pun tengah panas. Karang kena beli keyboard baru pula.

RUJUKAN:

AP. (n.d.). Jack, the amazing baboon, gets a correction, 100 years later. The Telegraph.

Reilly, L. (2018, Oktober 11). Signalman Jack: The Baboon Who Worked for the Railroad—and Never Made a Mistake. Mental Floss.


Dah Meninggal Dunia Pun Boleh Jadi YB!

Baru-baru ini, di Deveselu, kira-kira 177 kilometer dari Bucharest, Romania pihak berkuasa tempatan di sana mengadakan satu pilihan raya PBT bagi memilih datuk Bandar mereka yang baharu. Salah seorang calon penyandang ialah Aliman Ion yang telah menjadi Datuk Bandar di kawasan tersebut selama tiga penggal berturut-turut.

M4l4ngnya semasa hari berkempen, Aliman telah dilaporkan men1ngg4l dunia akibat w4b4k covid-19. Walaupun beliau sudah dijemput Tuhan, nama beliau tidak dikeluarkan dari senarai pencalonan yang dipilih oleh rakyat pada Ahad lalu.

Kem4t1an Aliman pada hari lahirnya ke yang ke 57 telah tersebar di dalam kalangan masyarakat setempat. Aliman yang merupakan salah seorang ahli parti politik berhaluan kiri Romania, Social Democrat Party telah meraih undi sebanyak 1057 undi daripada 1600 undi ataupun 64% daripada keseluruhan undi.

Mereka yang mengundi Aliman pada pilihan raya kali ini mengundi beliau kerana komitednya beliau semasa menjalankan tugas sebagai datuk Bandar di kawasan itu.
Penduduk-penduduk di kawasan itu juga turut menyalakan lilin bagi memperingati kem4t1an Aliman.

Berita Aliman yang menjadi Datuk Bandar walaupun sudah m4t1 ini sedikit sebanyak menggembirakan Social Democrat Party yang mana mereka telah tewas di dalam kebanyakan Pilihan Raya Bandaran di seluruh Romania termasuk di Bucharest.

Walaubagaimanapun, Aliman bukanlah satu-satunya wakil rakyat yang dipilih selepas kem4t1annya di Romania. Pada tahun 2008, Neculai Ivascu dipilih yang telah meningg4l akibat peny4k1t hati telah memenangi pemilihan datuk Bandar di wilayah Voinesti Utara Romania.

RUJUKAN:
https://www.dailysabah.com/world/europe/romania-mayor-wins-reelection-from-beyond-the-grave


Ninjutsu Sebagai Gaya Hidup?

Selalunya bila sebut ninja, kita membayangkan aksi mereka dalam filem seperti ini:

Atau bagi yang biasa menonton filem-filem lama seni mempertahankan diri, kita selalu dimomokkan bahawa mereka ini mempunyai kelebihan luar biasa seperti berjalan di atas air atau menghilangkan diri bak hantu. Tetapi bagi pemegang ijazah Master pertama dalam kajian ninja, ia sebenarnya satu gaya hidup yang bersifat lestari yang patut dijadikan sebagai amalan.

Bagi Genichi Mitsuhashi, 45, dia sedar seni ninja atau ninjutsu dilihat boleh menjadi amalan utama kemandirian diri selepas dirinya pernah diacu s3njata semasa berada di Brazil ketika berusia 19 tahun. Bila ditanya apa yang mendorongnya mempelajari ninjutsu, Mitsuhashi berkata, “Anda dibenarkan menggunakan s3njata atau memanfaatkan anggota badan musuh.

“Anda boleh gunakan apa saja yang anda perlukan untuk menyelamatkan diri. Ia berdasarkan realiti. Ia bersifat fleksibel dan memberi kebebasan.” Mitsuhashi merupakan antara kumpulan tujuh pelajar pertama yang mendaftarkan diri dengan program kajian ninja Universiti Mie, 350 km di barat daya Tokyo di mana program tersebut diadakan pada tahun 2017.

Kumpulan tersebut bukan saja mempelajari sejarah dan tradisi ninjutsu tetapi juga teknik kemandirian dan pertarungan sebelum dilengkapkan dengan dua hari kerja di lapangan. Tatkala dunia fiksyen termasuk Hollywood memberi ciri bersifat tahyul kepada ninja, hakikatnya pengamal ninjutsu mengamalkan kehidupan biasa sebagai petani sekiranya tidak digerakkan untuk misi pengintipan.

Mungkin ada menganggap idea sebegini sebagai pelik tetapi ia sebenarnya membantu mengekalkan kecergasan mereka dan mengasah kemahiran mereka termasuk s3njata sulit. Antara misi mereka bila diupah oleh daimyo mengikut rekod sejarah ialah pengintipan, s4botaj, pembvnvhan dan taktik p3rang saraf terutama semasa pep3rangan.

Seperti mana pengamal ninjutsu silam yang datang dari latar belakang petani, Mitsuhashi memilih menanam sayur-sayuran dan padi serta mengusahakan sebuah rumah tumpangan di Iga. Iga mungkin bandar kecil hari ini tetapi pada masa lalu, ia merupakan lubuk utama ajaran ninjutsu dan menjadi rebutan para daimyo yang bersaing dalam mengukuhkan kedudukan mereka.

Salah satu tindakan mereka yang terkenal dalam sejarah ialah tindakan sabotaj ke atas Istana Sawayama. Pada tahun 1558, Rokkaku Yoshikata mengupah sekumpulan ninja dari Iga untuk mencetuskan kebakaran dalam istana berkenaan. Untuk menjayakan tersebut, satu pasukan dengan kekuatan 48 orang digerakkan dan menyusup masuk ke dalam istana secara senyap-senyap.

Pihak musuh tidak menyedari identiti sebenar mereka kerana 48 ninja ini mencuri sebuah tanglung membawa lambang mereka dan meniru tanglung tersebut sebelum menyusup masuk. Selepas berada di dalam, barulah mereka mencetuskan keb4karan sekaligus membolehkan t3ntera Yoshikata masuk dan menawan istana berkenaan.

Disebabkan kelicikan mereka sebagai pengintip dan pencetus huru-hara, tidak hairanlah mengapa banyak istana di Jepun dilengkapi dengan perangkap atau helah anti-ninja. Misalnya untuk mengelak cubaan bvnvh oleh ninja, sesetengah daimyo menyimpan s3njata mereka dalam tandas atau papan lantai yang boleh dialihkan.

Kebanyakan istana Jepun dibina sebagai sukar untuk dilalui dan laluan mengelirukan dibuat sebelum sampai ke bahagian dalam istana. Ada pula yang memasang lantai berbunyi sekiranya ada orang berjalan seperti Istana Nijo di Kyoto. Semua ini dibuat bagi menggagalkan usaha ninja dari menyusup masuk ke istana.

Melihat kisah-kisah sebegini, tidak hairanlah mengapa Mitsuhashi mengajar seni mempertahankan diri dan ninjutsu di dojonya kepada individu yang berminat. Bagi mereka, perguruan ini membenarkan mereka mengetahui serba sedikit tradisi yang ditakuti akan hilang begitu saja berikutan kekurangan pengamal ninjutsu yang berbakat.

“Kita tidak seharusnya memetik satu aspek sahaja tetapi memilih untuk mempelajari cara hidup mereka. Ini termasuklah seni mempertahankan diri, gaya hidup lestari. Saya rasa kita harus mensasarkan gaya hidup yang bersifat menyeluruh dan kita patut belajar daripada ninja,” ujarnya.

Bagi individu yang berminat menjadi seperti Mitsuhashi, mereka harus mengambil peperiksaan sejarah Jepun dan melepasi ujian bacaan teks ninja bersejarah. Anda boleh gelak tetapi ada yang menunjukkan minat menyertai program tersebut sejak ia diwujudkan pada tahun 2017.

Pakar sejarah Jepun yang berkhidmat di pusat ninja Universiti Mie, Profesor Yuji Yamada berkata, “Tiga orang pelajar mendaftar setiap tahun. Saya fikir ada permintaan. Kami mendapat banyak pertanyaan dari luar negara tetapi saya hanya mahu mengatakan satu perkara: Ini kursus untuk mempelajari ninja, bukan untuk menjadi ninja.”

RUJUKAN:

AFP. (2020). Japan university awards first ninja studies degree. The Straits Times. https://www.straitstimes.com/asia/east-asia/japan-university-awards-first-ever-ninja-studies-degree

Ju-min, Park. (2020). Japan’s ninja arts hold key to survival, says first winner of graduate degree. Reuters. https://af.reuters.com/article/worldNews/idAFKBN24Z0IQ


Melayu Bukan Pendatang!

Dulu dulu dulu sebelum 200 BC lagi (BC tu Before Christ atau Sebelum Masihi, maksudnya 2218 tahun yang lalu), kawasan yang dikenali sebagai Malaysia, Singapura, Brunei, Indonesia, Filipina ni dah didiami oleh kumpulan etnik yang bertutur dalam Bahasa “Austronesian” (orang laut) dan “Austroasiatic” (orang darat). Austronesian ni lah kelompok yang dikenali sebagai orang Melayu pada hari ni, cuma waktu 200 BC tu belum ada temui catatan yang menunjukkan kawasan itu dikenali sebagai kawasan Melayu.

Kemudian sekitar abad ke-8 Masihi (CE = Common Era), orang Austronesian ni mendirikan satu entiti politik yang dikenali sebagai Srivijaya yang meliputi kawasan Sumatra dan Semenanjung Melayu. Waktu ni dah ada catatan yang mengaitkan Srivijaya dengan “Melayu”. Jadi Srivijaya boleh dikenali sebagai sebuah empayar Melayu. Nampak tak batas Semenanjung Melayu waktu tu sampai ke selatan Thai (waktu tu tak muncul lagi entiti yang dikenali sebagai Siam mahupun Thailand).

Pasal Kesultanan Melaka (pewaris Srivijaya) tu boleh skip. Kita terus ke pasca Kesultanan Melaka pada pertengahan abad ke-16. Selepas kejatuhan Melaka, Kesultanan Johor dan Kesultanan Perak menyambung warisan Kesultanan Melayu itu. Jadi kawasan Johor boleh nampak masih meliputi sebahagian dari Sumatra. Kerajaan-kerajaan kecil di Sumatra pun dikira sebagai kerajaan Melayu.

Lepas tu kita ke 300 tahun kemudian, pertengahan abad ke-19. Kesultanan Johor sudah mengalami perpecahan kepada Johor dan Riau-Lingga. British dan Belanda juga buat perjanjian memisahkan Semenanjung dan Sumatra. Jadi tiada lagi entiti politik yang menyatukan Sumatra dan Semenanjung serta pulau-pulau yang lain.

Lepas tu nampak tak apa yang Siam buat. Siam merampas semua kawasan Melayu di utara Semenanjung, sampai tahun 1909 baru diorang lepaskan. Tapi negeri-negeri asal Melayu seperti Patani dan Nakhon Sri Thammarat kekal dalam tangan Siam lah. Tu sebab ada Melayu di selatan Thailand. Jangan korang pergi buat lawak panggil diorang “pendatang” ke Thailand pula.

Kalau lihat pada evolusi geo-body Melayu, bukan Orang Melayu yang “pushed back” kaum dan etnik lain, tapi Orang Melayu sendiri yang kena “pushed back” sehingga kawasan Melayu tu jadi semakin kecil. Ni belum ambil kira lagi dasar British yang telah mengubah struktur populasi di Semenanjung Melayu sehingga ia berubah dari kawasan Melayu kepada kawasan plural race.

So orang yang asyik cakap Melayu pendatang Melayu pendatang tu, boleh tak bagi pencerahan dari mana Melayu datang, dan sejak bila Melayu datang?

Sejarah lebih mudah dengan visualization.


Mohenjo Daro: Kota Purba Tamadun Indus Yang Berusia 5000 Tahun

Pada tahun 1914, Rakhaldas Banerji, Pengarah Daerah Arkeologi Barat di Mumbai menjalankan penyelidikan dan penyiasatan ke atas beberapa tapak kawasan berbukit berhampiran bandar Dokri di Wilayah Sindh, Pakistan.

Kawasan berbukit disitu tidak pernah diusik sesiapa dipercayai tapak tersebut ‘disumpah’, oleh itu tidak ada penduduk setempat yang berani mendekati kawasan tersebut.

Hasil kajian sebelum ini mendedahkan peninggalan Stupa bertarikh abad ke-2 SM, namun Banerji percaya lebih banyak lagi peninggalan purba yang masih tertimbus di bawah tanah.

Menjelang tahun 1922, minat dan tarikan terhadap bukit-bukit misteri itu semakin meningkat di kalangan penyelidik  setelah Kota purba Harappa di wilayah Punjab (sekarang Pakistan) baru sahaja ditemui pada tahun 1921.

Penemuan tapak Tamadun Harrapa sudah cukup menyakinkan penyelidik untuk meneruskan operasi ekskavasi di Wilayah Sindh.

Mereka mula melakukan penggalian di kawasan bukit dan jangkaan mereka selama ini tepat dan hasilnya pasukan ahli arkeologi menemui banyak peninggalan purba seperti barangan kemas, tembikar yang diukir halus, dan banyak objek yang menggambarkan tulisan dan ukiran haiwan dan manusia, sama seperti yang ditemui di Harappa.

Mungkin saja masyarakat kawasan itu mempunyai budaya yang sama seperti masyarakat Harrapa kerana persamaan yang ditemui dari segi seni ukiran dan budaya, namun lokasi antara kedua-dua tempat agak jauh sekitar 680KM. Jika ya, ia merupakan penemuan yang menggembirakan.

Penggalian berskala besar dilancarkan dan operasi ini diketuai oleh Ketua Pengarah Kajian Arkeologi India, Sir John Marshall, dan tidak lama kemudian penerokaan ini menemukan penduduk dunia dengan sebuah bandar purba Mohenjo Daro. Mohenjo Daro bermaksud ‘Gunung Orang M4ti, kenapa nama begitu? kerana ia sebuah kota yang telah m4ti, terkubur dan dilupakan selama beribu-ribu tahun.

Kota Mohenjo Daro ‘Dibangkitkan’ Semula

Penemuan bandar purba di Mohenjo Daro dan Harappa memberi petunjuk pertama tentang kewujudan tamadun Lembah Indus sekitar 5,000 tahun lalu, tamadun yang mampu menyaingi Mesir dan Mesopotamia.

Tamadun Lembah Indus di mana Mohenjo Daro dan Harrapa menjadi bandar utama terbesar muncul sekurang-kurangnya seawal 3,000SM dan berkembang pesat selama 1,200 tahun.

Bandarnya menunjukkan tahap perancangan dan kemudahan sivik yang luar biasa. Rumah-rumah dibina dengan batu bata yang dibakar tanur(tempat memasak) dan dilengkapi dengan bilik mandi, kebanyakannya mempunyai tandas.

Air sisa atau air kumbahan daripada tandas dibawa ke pembetung bata yang dibina dengan baik dan sistematik, ia mengalir di sepanjang tengah jalan dan ditutupi dengan batu bata. Tangki dan perigi yang dibina daripada batu bata menjadi tempat menyimpan bekalan air minuman.

Bandar Mohenjo Daro bertaburan di kawasan seluas lebih 100,000 m2 yang mengandungi lebih 300 kediaman. Ia juga mempunyai tempat mandian yang besar di atas bukit tinggi yang menghadap ke kawasan perumahan bandar. Dibina daripada lapisan batu bata yang dipasang dengan teliti dan bilik mandi juga mempunyai bilik pertukaran dan sistem pemanasan udara panas.

Lebih daripada 40,000 artifak yang ditemui telah membantu penyelidik memberi gambaran kehidupan masyarakat Mohenjodaran. Ia termasuk berhala gangsa, tempayan tanah liat dan pinggan mangkuk, manakala patung ukiran tangan seperti haiwan diperbuat dari tanah liat mendedahkan sisi unik bandar purba ini.

Misteri Empat Puluh Empat

Sekitar 1800 SM keadaan bandar yang megah serta kota yang memiliki  sistem yang canggih mula berubah. Rekod arkeologi menunjukkan bahawa bandar ini ditinggalkan dan mengalami keruntuhan. Menjelang sekitar 1500 SM, tamadun Mohenjo Daro runtuh sepenuhnya, jadi apakah yang berlaku sehingga tamadun yang besar ini berakhir?

Ahli arkeologi Harold Hargreaves yang bertanggungjawab mengendali penggalian pada tahun 1920-an itu menulis dalam laporan penggalian bahawa penemuan rangka manusia nampaknya menunjukkan beberapa tragedi telah berlaku, kedudukan mayat diandaikan bahawa penduduk disitu mengalami penderitaan. Kemungkinan mereka disembelih oleh penceroboh luar yang ketika mereka cuba melarikan diri dari bandar.

Sir Mortimer Wheeler mengemukakan teori dan menjelaskan keadaan mangsa pemb4nuhan beramai-ramai di tamadun Indus disebabkan penaklukan orang Indo-Aryan iaitu suku nomad yang berasal dari ‘Europe Stepped’. Apa-apa pun beliau begitu yakin bahawa teori ini menjadi versi yang diterima kerana banyak bukti menunjukkan kesan penduduk cuba mempertahankan bandar tersebut dari pencerobohan luar.

Mohenjo Daro Diancam

Walaupun ia telah bertahan selama lebih lima milenium, Mohenjo Daro menghadapi kemusnahan yang dasyat. Selain penaklukan Aryan, ada banyak faktor kota ini dirosakkan oleh tangan-tangan manusia yang tidak pandai menjaga tingkah laku semasa lawatan, selain itu perubahan cuaca juga menjadi penyebab utama kehakisan pada bangunan.

Mohenjo Daro sudah berada dalam keadaan yang sangat rapuh. Dianggarkan pada kadar kemerosotan semasa, tapak yang diiktiraf Warisan Dunia boleh hilang dalam tempoh 20 tahun . Pakar mengatakan bahawa satu-satunya cara untuk menyelamatkannya adalah dengan membina semula bandar itu. Kehilangan Mohenjo Daro bukan sahaja akan menjadi tragedi negara yang hebat bagi Pakistan, ia akan menjadi kerugian kepada seluruh dunia.


Zuckerberg Ingin Bina Dunia Ready Player One?

Selepas dihambat pelbagai kontroversi akibat pendedahan pemberi maklumat Frances Haugen, pada Jumaat lepas, Mark Zuckerberg mengumumkan penukaran nama syarikat daripada Facebook kepada Metaverse. Sejak itu, pengumuman berkenaan menjadi bahan ketawa di internet dengan sesetengah daripadanya melihat pengasas Facebook itu kuat berangan. Tetapi jika dilihat semula, ia mirip kepada dunia meta (metaverse) filem Ready Player One arahan Steven Spielberg.

Di mata orang yang menolak idea ini, ia merupakan satu fantasi. Tetapi bagi Zuckerberg, dunia meta merupakan protagonis ulung yang tidak dapat dicabar oleh sesiapa. Dalam dunia tersebut, dengan bantuan cermin mata realiti maya dan imbuhan, manusia boleh melakukan apa saja tanpa perlu meninggalkan rumah. Jika mahu dielak dijejak oleh Facebook, pengguna boleh saja memadamkan laman sesawang yang digunakan.

Realiti paling realistik berkenaan dunia meta sudah pastilah Reality Player One. Di situlah, manusia dari pelbagai latar belakang kaum, pendidikan dan pendapatan melakukan semua perkara termasuk bekerja, bercinta dan bermain permainan yang mereka suka. Dan seperti digambarkan Spielberg, pemain-pemain boleh menukar avatar mereka mengikut penampilan yang mereka suka.

Dan ini yang cuba ditekankan Zuckerberg semasa sesi penyampaiannya pada Jumaat lepas. Selain dapat berhubung dengan keluarga dan rakan-rakan di dunia realiti imbuhan, dunia meta yang dihasilkannya akan menjamin privasi pengguna dan boleh mencapai potensi dengan syarat operasi bersama dapat dilaksanakan.

Dalam konteks dunia meta, pengguna boleh tahu di mana mereka berada di dunia tersebut. Di samping itu, pengguna juga boleh menghasilkan ruang peribadi dengan potensi tanpa had dan berupaya muncul dari satu tempat ke satu tempat dengan pantas. Semua ini boleh berlaku dengan syarat operasi bersama dinyatakan berjaya direalisasikan.

Dengan penciptaan avatar dan cenderamata maya, ramai pakar percaya inilah cara dunia meta menjana pendapatan. Dengan akses kepada pelbagai jenis kandungan dan avatar terima kasih kepada pelaburan Facebook dalam dunia permainan video maya, akses dijangka tanpa had kepada pengguna. Antara dua permainan video yang dijangka tampil dalam dunia meta Zuckerberg ialah Arizona Sunshine atau Beat Sa.b.er.

Dan usah terkejut, dengan platform Oculus yang dimiliki mereka, sesetengah permainan dapat dinikmati di dunia meta. Satu permainan yang dinyatakan ialah versi masa hadapan Grand Th.e.ft Auto: San Andreas (GTA: San Andreas).

Di sebalik visi Zuckerberg yang bersifat futuristik, masih banyak halangan yang perlu diatasi. Bagi menjadikan visi Ready Player One satu realiti, ia memerlukan pelaburan berbilion dolar untuk menjayakan konsep yang dinyatakan. Ini termasuk mempercepatkan usaha pendigitalan perniagaan dalam skala besar dan pada kadar pantas.

Selain itu, isu privasi juga harus diambil kira. Antara persoalan yang timbul ialah privasi pengguna bersifat inklusif atau tidak dan bagaimana mengekang kandungan dan persekitaran yang boleh mengundang keburukan kepada pemain. Isu ini sudah pasti ditekankan lebih-lebih lagi selepas pendedahan yang dibuat Haugen di Kongres Amerika Syarikat dan Parlimen British baru-baru ini.

Jika ini gagal dijamin oleh Zuckerberg, maka hasrat beliau untuk melihat Ready Player One versi sebenar tidak akan kesampaian. Jangan terkejut, impian ini akan diteruskan oleh firma-firma lain yang melihat kegagalannya sebagai peluang membina dunia meta yang dianggap pakar teknologi sebagai platform pengkomputeran utama seterusnya.

RUJUKAN

Li, Cathy dan Hall, Stefan. (2021, 29 Oktober). What is the metaverse? And why should we care?. World Economic Forum.

Stephanie. (2021, 29 Oktober). Facebook’s metaverse looks a lot like what Ready Player One painted us.


Ada Apa Pada Konflik Geopolitik India Dan China?

Ada yang mengadu mereka rindu dengan ulasan geopolitik yang saya selalu buat dulu-dulu. Sekarang dah macam kurang.

Bukan apa, geopolitik ini tak susah pun. Asalkan kita menguasai prinsip-prinsip asas, kita akan dapat memahami semua perkembangan politik dunia dengan mudah. ‘Geopolitics is boringly predictable’. Jadi kalau ulas hari-hari boleh jadi bosan.

Ambil contoh hubungan tegang China dan India sekarang. Apesal dua negara ni jadi tension? Adakah mereka akan berperang?

Konflik berpunca daripada tindakan China membina landasan keretapi di kawasan Doklam sempadan India-China-Bhutan. India mendakwa China cuba mencerobohi wilayah India dan Bhutan (‘client state’ kepada India) dan mengugut untuk mengambil tindakan ketenteraan.

Kenapa hal sekecil ini pun nak berperang?

Mari kita lihat pada geografi.

Dalam sejarah beribu-ribu tahun sebelum 1950, China dan India tak pernah berperang. Dua tamadun gergasi ini dipisahkan oleh Pergunungan Himalaya, kuda kah gajah kah tak mampu nak merentasi gunung-ganang yang berketinggian 6,000 hingga 8,000 m. Jadi mustahil untuk berperang.

Dan pada masa yang sama, Tibet bertindak sebagai ‘buffer’ kepada dua gergasi ini. Namun teknologi moden membuat kemungkinan perang India-China menjadi semakin hampir, lagi-lagi Republik Rakyat China (kerajaan komunis) berjaya menawan Tibet pada tahun 1951 membuat India dan China bersempadan secara langsung. Ini membuat India rasa tidak selamat.

India cucuk China dalam isu Tibet. India memberi suaka kepada Dalai Lama, pemimpin Tibet. China tak boleh kehilangan Tibet, dan tak akan biarkan Tibet dikuasai India. Kenapa?

Kerana Tibet merupakan punca air China. Punca air terbesar China iaitu Sungai Yangtze berpunca daripada Tibet. Katakan kalau Tibet merdeka atau dikuasai India, mereka boleh mengancam keselamatan China dengan menggangu bekalan air China.

Pergeseran sempadan dan isu Tibet akhirnya membawa kepada Perang China-India pada tahun 1962. China memenangi perang tersebut.

Akibat daripada kekalahan tersebut, India berdendam dengan China. Tambahan pula China rapat dengan Pakistan yang merupakan musuh utama India, maka India tunggu masa saja nak cari pasal dengan China.

Adakah ketegangan kali ini akan menyebabkan China dan India berperang lagi? Adakah India boleh membalas dendam?

Jawapannya agak mustahil kerana kedua-dua negara telah menjadi negara pemilik senjata nuklear selepas perang 1962 (China tahun 1964, India tahun 1974). Tak pernah lagi dalam sejarah ada dua negara yang memiliki senjata nuklear berperang secara depan-depan kerana ia berisiko dan tidak menguntungkan. Perang nuklear hanya akan membawa kepada ‘mutual assured destruction’. Pemimpin yang rasional akan menghindari keadaan tersebut.

Kalau nak main nuklear, India akan kalah kerana kebanyakan bandar-bandar utama China (Beijing, Tianjin, Shanghai) tertumpu di sebelah timur yang sukar dicapai oleh peluru berpandu India. Tapi kebanyakan bandar-bandar utama India (New Delhi, Delhi, Kolkata) berada di sebelah utara, dalam lingkungan capaian peluru berpandu China.

Semasa 1960-an hingga 1970-an India boleh bercakap besar kerana ia disokong oleh Soviet Union (musuh China selepas 1960). Sekarang Rusia dan China berada di satu barisan, India nak mencabar China dengan mengharapkan Donald Trump? Memang tak lah.

China pula sudah merancang siap-siap. Negara-negara jiran India (Pakistan, Myanmar, Sri Lanka) kebanyakan merupakan rakan kepada China. Kalau India nak buat hal, China boleh mengepung India guna negara-negara ini. Boleh nampak permainan China di situ.

Jadi keadaan sekarang bertukar kepada China kata mereka tak akan ‘back down’ dalam konflik ini malah mengugut untuk mengambil tindakan ketenteraan dan India pula mula melembut. Sebabnya India tidak mempunyai ‘leverage’ dalam konflik ini.

Narendran Modi (PM India) tiada strategi, moody je lebih. Main cabar China tapi akhirnya dapat malu sendiri.

China dan India tak akan berperang, paling teruk pun operasi ketenteraan kecil-kecilan di sempadan.

Mudah je kan geopolitik? Tak perlu pun perkataan-perkataan bombastik.

Nanti saya karanglah satu buku kongsi cara buat analisis geopolitik secara sistematik, jadi bolehlah saya cerita K-Pop saja di FB.


Plotter Atau Pantser: Anda Penulis Yang Mana?

Ada dua orang penulis dalam dunia. Penulis pertama, dia kena duduk buat draf setiap bab. Penulis ni dah merancang dulu dari mula dan akhir ceritanya. Dunia penulisan mengenali penulis pertama sebagai plotter. Plotters yang terkenal ialah JK Rowling.

Plotter ialah seorang penulis yang akan merancang bagaimana jalan ceritanya bermula dan berakhir. Dia akan menyediakan draf-draf watak dan perwatakkan novelnya. Dia akan sediakan info-info berkaitan dengan latar belakang, masyarakat dan pelbagai lagi info penting yang akan menjadi butir-butirnya menyiapkan sebuah novel.

Gambar plot yang disediakan awal oleh Rowling sebelum menulis boleh dirujuk pada gambar di atas. Untuk seorang Pantser macam aku, aku akan pening kepala tengok macam mana dia draf semua plot novel dia. Bagi aku, benda macam ni menyakitkan kepala dan membazir masa

Cukup benci Stephen King dengan penulis yang rancang plot dia sebelum menulis. Bad fiction writers SK cakap. Tapi masalahnya Stephen King puji tulisan Rowling seorang Plotter. Itulah ironinya.

Oh ya nak bagitahu yang kami di The Patriots baru jer terbit karya bergenre fiksyen untuk tatapan anda. Aliff Mustafa merupakan seorang Plotter manakala Helmi Effendy merupakan seorang Pantser.

Jom beli dekat Shopee. Ada diskaun ni. Harga asal kedua-dua buku ialah RM 28.00. Tapi pra-tempah kami bagi RM 22.00. 100 pembeli terawal DIRGAHAYU akan dapat tandatangan penulis!

PUTERI BUNIAN BULAN: t.ly/zTdv <– Klik untuk ke Shopee.
DIRGAHAYU: t.ly/yMjs <— Klik untuk terus ke Shopee.


Kisah Goku Yang Disembah Macam Tuhan

Apabila bercakap tentang Son Goku, pasti peminat anime dan komik sangat mengenali watak ini yang menjadi protagonis dalam Dragon Ball. Malah Dragon Ball juga turut popular di seluruh dunia sehingga watak-watak yang lain menjadi kegilaan ramai. Dengan kisah seorang kanak-kanak lelaki yang berekor pergi mencari 7 biji dragon ball di seluruh dunia sudah cukup membuatkan ia popular. Tapi jangan terkejut kerana kemasyhuran Dragon Ball membuatkan sebuah agama baru iaitu Gokuisme telah lahir.

Persoalannya, apa benda Gokuisme ini dan bagaimana pula boleh wujud?

Gokuisme ini didakwa mula muncul setelah buku Dragon Soul: 30 Years of Dragon Ball Fandom dihasilkan. Buku itu dikatakan penuh dengan cerita daripada peminat yang mendakwa watak-watak dalam Dragon Ball memberi mereka inspirasi untuk mencapai hidup lebih baik. Dari situ ada membuat kesimpulan Dragon Ball yang banyak membantu mereka mencapai impian dalam hidup

Ditambah lagi, mereka turut mendakwa sebenarnya Dragon Ball bercerita perihal ketuhanan dan panduan untuk menjalani kehidupan yang lebih baik. Hal ini boleh dilihat melalui watak Son Goku yang sangat tidak gemarkan kejahatan dan sentiasa mendahulukan orang lain. Senang cerita, perbuatan yang wujud daripada watak Son Goku mendidik penonton untuk sentiasa bersikap positif. Berbekalkan prinsip-prinsip yang wujud dalam watak Son Goku, maka lahirlah Gokuisme.

Bukan itu sahaja, Gokuisme turut didakwa berasal daripada kepercayaan Buddha yang digabungkan dengan kepercayaan Taoisme. Lepas itu tambah sikit elemen pertarungan ala Jackie Chan dan Bruce Lee untuk menyempurnakan lagi Gokuisme. Walau bagaimanapun sehingga ke hari ini, asal usul sebenar Gokuisme masih lagi tidak ketahui kerana faham agama ini tiba-tiba muncul.

Sebelum itu kalau nak tahu lebih banyak tentang tempat asal usul Son Goku, boleh beli buku KITAB TAMADUN JEPUN. Kami jamin anda tidak akan rugi malah bertambah kagun dengan Jepun. Boleh beli di Shopee: https://shopee.com.my/The-Patriots-Kitab-Tamadun-Jepun-i.238336777.17556954102

Sekarang ini, apa ciri-ciri utama Gokuisme?

Penganut-penganut Gokuisme percaya Son Goku memiliki taraf yang sama dengan Jesus Christ. Malah ada sesetengah penganut Gokuisme mengakui bahawa Son Goku lebih hebat berbanding Jesus Christ. Menurut mereka, Son Goku perlu mati 3 kali dan hidup kembali untuk menyelamatkan umat manusia. Manakala Jesus Christ hanya mati sekali dan hidup kembali bagi menyelamatkan pengikutnya. Ini kami cerita ikut fahaman merekalah. Jangan hentam ni akidah kami pula.

Seterusnya adalah penganut Gokuisme percaya selepas mati, manusia akan bertemu dengan Raja Enma untuk diberikan ganjaran masa ada layak ke syurga ataupun terhumban ke neraka. Mereka juga mendakwa terdapat makhluk seperti popo dan dewa Kame yang ditugaskan tuhan untuk memantau manusia.

Di samping itu, mereka turut percaya untuk menuju ke mahadewa, titian ular perlu dilalui. Jika jatuh dari titian, mereka akan terus diseksa di neraka. Akhir sekali adalah mereka dakwa wujud makhluk dan tuhan yang berbeza di dalam galaksi lain.

Jadi siapa yang menganut fahaman agama Gokuisme ini, mesti orang Jepun kan?

Salah.

Salah sangat-sangat.

Selalunya bukan “bangsa pencipta karya” yang taasub pada “karya tercipta”. Mesti bangsa luar punya. Kalau tengok betul-betul, Gokuisme mekar di Amerika Selatan. Malah puak-puak Amerika Latin inilah yang memulakan fahaman agama ini. Bukan Jepun pun Malah mereka turut mengadakan perarakan sebagai simbolik menghormati Son Goku. Walau bagaimanapun, perkembangan dan perarakan Son Goku sangat kurang digemari oleh penganut Kristian di Amerika Selatan. Bak kata pepatah, Jepun dah lama rancang – mereka saja lalai.

Hal ini kerana penganut Kristian beranggapan fahaman agama Gokuisme membuatkan masyarakat jauh daripada Kristian. Oleh sebab itu, Dragon Ball sangat tidak digemari sehinggakan ada yang menuduh anime ini memiliki unsur-unsur syaitan dan iblis. Bagi penganut Gokuisme, katalah apa-apa sekalipun kerana paling penting sekali Dragon Ball ada menerapkan nilai murni dalam penceritaan.

The Human’s Complex bercerita tentang selok-belok minda, pemikiran dan tingkah laku manusia. Sangat kena dengan hal Gokuisme yang kita bincang ni, kerana minda manusia adalah satu “daerah” yang masih lagi belum diterokai sepenuhnya oleh saintis memandangkan ia sangat kompleks dan proses kajiannya sungguh rumit sekali. Namun banyak benda sekarang kita tahu tentang minda manusia. Maka kami mempelawa kalian beli kombo The Human’s Complex bersama World Without Walls III yang kini ada dalam bahasa Inggeris:

World Without Walls III: https://bit.ly/3PR2Ep9
The Human’s Complex: https://bit.ly/3J2GoGF

RUJUKAN:

Ears. (2021, Mei 12). Gokuism: The anime religion. Dipetik daripada https://europeanacademyofreligionandsociety.com/news/gokuism-the-anime-religion/

Lecklitner, I. (2018). How ‘Dragon Ball’ inspired a religious movement. Mel Magazine. Dipetik daripada https://melmagazine.com/en-us/story/how-dragon-ball-inspired-a-religious-movement


Kaum Yunani Kuno (Abad Ke-12/Ke-9 SM – 146 SM): Pelopor Kebudayaan Barat

Kaum Yunani Kuno adalah kaum yang membina tamadun Yunani Kuno, bermula dari Zaman Gelap Yunani sekitar abad ke-12 dan ke-9 SM hingga 146 Masihi. Tamadun Yunani Kuno bermula setelah tamatnya fasa Mycenaean iaitu fasa terakhir Zaman Logan Yunani.

Pada abad ke-8 SM, beberapa buah kota Yunani bernama polis telah dibina kemudian wujudlah fasa kuno di mana penempatan mula berkembang di lembangan Mediterranean. 200 tahun kemudian tamadun ini masuk ke fasa klasik iaitu fasa perkembangan budaya Yunani Kuno dan pertembungan dengan empayar Parsi yang bermula dari Perang Greco-Persian (499 – 449 SM).

Selepas kemangkatan Alexander the Great, tamadun Yunani Kuno masuk ke fasa Hellenistik di mana kebudayaan Yunani Kuno berkembang setelah penjajahan Alexander ke utara India. Kemudian, fasa Hellenistik berakhir dengan kebangkitan tamadun Rom menakluk wilayah Yunani Kuno termasuk Macedonia kemudian menakluk wilayah Achaea. Akhirnya runtuhlah tamadun Yunani Kuno setelah mengalami konflik perang dengan Rom sekaligus ia meresap masuk menjadi sebahagian tamadun Rom itu.

KELAHIRAN YUNANI KUNO

Untuk memahami lebih dekat tentang tamadun ini, kita berundur ke abad ke-8 SM. Pada masa tersebut, lembangan Mediterranean mengalami zaman gelap selepas keruntuhan fasa Mycenaean. Fasa Mycenaean ini sebenarnya fasa klimaks dalam Zaman Logam Yunani dan teramat maju sehingga mampu menyaingi tamadun luar. Namun ia musnah atas sebab yang masih diperdebatkan dalam kalangan sejarahwan. Mungkin konflik dalaman ataupun invasi dari puak gasar, sehinggakan Zaman Gelap Yunani berlaku.

Orang Yunani Kuno ketika zaman gelap itu berusaha bangkit menubuhkan tamadun baru dengan meminjam alphabet orang Phoenicia untuk mencipta alphabet sendiri, iaitu alphabet Yunani. Kemudian mereka membentuk beberapa buah komuniti yang berkerajaan sendiri, terpisah oleh sempadan semula jadi seperti laut dan banjaran gunung, seterusnya membentuk sebuah negara-kota yang digelar sebagai polis. Pada abad ke-7  SM, aktiviti perdagangan Yunani Kuno berkembang dengan kehadiran para pedagang serta pengenalan mata wang pada 680 SM.

Perkembangan populasi kaum Yunani Kuno dan kekurangan tanah menyebabkan berlaku konflik dalaman antara rakyat kaya dan miskin dalam beberapa buah negara-kota. Di Sparta, rakyat bukan berasal dari Sparta mesti berkhidmat di bawah kerajaan dengan kerja pertanian dan perkhidmatan sementara para pemuda Sparta wajib menyertai ketenteraan untuk menjadi tentera Sparta. Pemuda dari keluarga kaya harus menjadi tentera supaya tiada diskriminasi antara rakyat kaya dan miskin.

Wilayah Athens melalui masalah yang sama pada abad ke-7 SM terutamanya krisis pertanian. Maka seorang Archon (pegawai majistret) Draco membuat beberapa reformasi undang-undang pada 621 namun gagal. Kemudian ahli politik Solon melakukan reformasi sama pada 594 SM. Dengan menambahbaikan kemampuan rakyat dan mengukuhkan kekuasaan pemerintahan, Athens kembali stabil.

Pada abad ke-6 SM, 4 buah negara-kota Yunani menjadi kota dominan iaitu Athens, Sparta, Corinth, dan Thebes. Masing-masing berusahan memiliki tanah di luar kota dan menjadikan perkampungan kecil sebagai wilayah mereka. Dalam penguasaan sektor maritim, Athens dan Corinth menjadi kuasa besar. Dalam abad yang sama, populasi Yunani Kuno berkembang mendadak dan perkara ini memaksa orang Yunani Kuno melakukan migrasi, membentuk beberapa koloni di kawasan Magna Graecia (selatan Itali dan Pulau Sicily) dan Asia Kecil (Turki).

Migrasi ini seterusnya membentuk dunia Yunani Kuno yang baru di wilayah luar Aegean iaitu tanah asal mereka. Manakala sector ekonomi seperti aktiviti perdagangan dan pembuatan hasil semakin berkembang maju. Perkembangan ini seterusnya menjadikan kehidupan rakyat selesa di mana seorang pekerja mendapat gaji sebanyak 12 kilogram gandum setelah seharian bekerja. Gaji ini 3 kali ganda lebih banyak dari pekerja Mesir Purba yang menya mendapat 3.75 kilogram gandum.

ZAMAN KLASIK YANG PENUH DENGAN SIRI PEPERANGAN

Pada 499 SM, negara-kota Ionian di bawah pemerintahan Parsi cuba memberontak terhadap pemerintah tirani yang dilindungi oleh Parsi. Negara-kota Athens dan Eretria membantu Ionian dengan menghantar bala tentera ke kota Sardis milik Parsi, kemudian membedil kota itu sebelum diserang balik oleh Parsi. Pada 494 SM pemberontakan Ionian dihentikan. Raja Parsi iaitu Darius yang tidak berpuas hati dengan campur tangan Athens kemudian melancarkan kempen penaklukan Athens pada 490 SM. Namun, kempen itu gagal kerana selain kekuatan tenteranya kecil, gabungan Athens dan sekutunya iaitu kota Platean berjaya mengalahkan bala tentera Parsi dalam Perang Marathon.

Sepuluh tahun kemudian, kempen penaklukan Athens ke-2 dilancarkan oleh putera Darius, raja Xerxes. Negara-kota utara dan tengan Yunani Kuno menyerah kalah tanpa pertumpahan darah namun gabungan 31 buah negara-kota termasuk Athens dan Sparta berusaha menumbangkan bala tentera Parsi. Pada masa yang sama, Pulau Sicily milik Yunani Kuno diceroboh oleh bala tentera kota Carthage dari Afrika Utara.

Pada 480 SM, peperangan paling signifikan adalah Perang Thermopylae, di mana seramai 300 orang tentera Sparta diketuai oleh raja Leonidas I menentang 10,000 orang tentera penceroboh Parsi demi mengawal jalan masuk ke Athens. Manakala di Pulau Scily, tentera armada yang diketuai raja Gelon mengalahkan bala tentera armada Carthage dalam Perang Himera.

Perang Yunani Kuno – Parsi berterusan sehingga Parsi mengalami kekalahan teruk dalam perang maritime iaitu Perang Salamis dan perang infantry iaitu Perang Plataea pada tahun 479 SM. Pada 450 SM, peperangan antara kedua-dua kuasa berhenti setelah bala tentera Yunani Kuno menghalau saki-baki tentera Parsi dari tanah Aegean. Manakala negara-kota yang pernah menjadi milik Parsi berpindah tangan kepada milik Athens seterusnya tertubuhlah Empayar Athens.

Sparta yang telah lama berjuang bersama Athens tidak berpuas hati akan Athens selepas perang Yunani Kuno – Parsi kerana mencurigai tindakan Athens yang menubuhkan empayarnya sendiri. Demi mengelakkan perang sivil antara negara-kota Yunani, Athens dan Sparta menandatangani perjanjian Thirty Years’ Peace pada tahun 446 SM.  Tahun 431 SM, Sparta melanggar perjanjian dengan menyerang Athens dalam Perang Peloponnesia. Konflik Athens – Sparta tiada kesudahan, sentiasa ada ketidakpuasan hati apabila kedua-kedua negara-kota ini berjaya menakluk kota jiran. Lebih-lebih lagi Sparta, amat cemburu dengan Athens yang sentiasa gah mempertahankan empayarnya.

Pada 405 SM, konflik Athens – Sparta akhirnya tamat dengan kemenangan Sparta dalam perang maritime iaitu Perang Aegospotami, di mana selepas Sparta menguasai pelabuhan-pelabuhan penting Athens, ia menyekat laluan perdagangan sehingga Athens kebulur. Rancangan tersebut berjaya. Athens kemudian menyerah kalah dan memohon pendamaian. Empayar Athens berakhir dan wilayah-wilayah Athens berada dalam kekuasaan Sparta.

Pemerintahan ketenteraan Sparta bertahan hanya 16 tahun. Pada 371 SM, Sparta kalah oleh kemaraan tentera kota Theban dalam Perang Leuctra. Kuasa pemerintahan berpindah tangan kepada Theban namun ia tidak bertahan lama juga. Pada 362 SM, pemerintahan ketenteraan Theban digulingkan dalam Perang Mantinea. Pada 338 SM, Philip II iaitu pemerintah kota Macedon muncul menguasai Athens setelah menang dalam Perang Chaeronea. Philip II kemudian menjadi pemerintah de facto seluruh tanah Yunani Kuno kecuali Sparta. Negara-kota di luar Athens telah Philip satukan bagi mengelakkan perang sivil berlaku lagi. Kemudian baginda melancarkan perang ke atas empayar Parsi Achaemenid namun telah dibunuh oleh orang kepercayaannya.

Putera Philip II iaitu Alexander mengambil takhta Yunani Kuno dan meneruskan rancangan perang ayahandanya. Alexander berjaya mengalahkan Darius III, pemerintah empayar Parsi Achaemenid kemudian menggulingkan empayar tersebut. Kejayaan Alexander ini meletakkan nama ‘The Great’  sebagai gelaran baru dan meluaskan empayar ke utara Mesir, Mesopotamia, dan Parsi. Selepas kemangkatan Alexander pada 323 SM, tamadun Yunani Kuno masuk fasa Hellenistik, fasa di mana kebudayaan Yunani Kuno meluas keluar dari tanah Aegean kemudian menjadi amalan hidup masyarakat bukan Yunani.

ZAMAN HELLENISTIK: NYAWA TERAKHIR YUNANI

Empayar Yunani Kuno selepas kemangkatan Alexander terbahagi kepada tiga kerajaan: Dinasti Ptolemy (Mesir dan Afrika Utara), Empayar Dinasti Seleucid (Mesopotamia dan Parsi), dan Dinasti Antigonus (tanah Macedonia di utara Aegean). Ibu kota Hellenistik yang menjadi pusat perkembangan kebudayaan Hellenistik adalah Alexandria milik kerajaan Ptolemy dan Antioch milik Empayar Seleucid. Manakala tanah Aegean berpecah kepada dua liga yang terdiri dari gabungan beberapa negara-kota: Achaean League (kawasan Thebes, Corinth, dan Argos), dan Aetolian League (Sparta dan Athens). Kedua-dua liga ini kemudian berperang sesama sendiri sehingga muncul tentera Rom menceroboh.

Pada abad ke-3 SM, Republik Rom mengisytiharkan perang dengan kerajaan dinasti Antigous. Bergabung dengan Aetolian League, Rom berjaya menumpaskan kerajaan yang diperintah oleh Philip V kemudian meresap masuk dalam kerajaannya pada 149 SM. Achaean League pula pada mulanya melawan namun telah kalah pada 146 SM. Manakala Empayar Seleucid bertahan sehingga 64 SM dan kerajaan Ptolemy pula bertahan sehinggan 30 SM dan akhirnya dikuasai oleh Rom. Maka tamatlah sebuah tamadun terawal berdiri sendiri yang kemudian bergabung dengan tamadun yang lebih gah.

APAKAH SUMBANGAN TAMADUN YUNANI KUNO?

Terlalu banyak sumbangan yang telah tamadun ini sajikan kepada dunia sehingga ia disifatkan sebagai pelopor kebudayaan barat, terima kasih kepada tamadun Rom dan empayar Byzantine yang masih memanfaatkan amalan hidup dan kebudayaan Yunani Kuno. Ia merangkumi semua aspek seperti dalam bidang politik, Athens melahirkan sistem demokrasi. Dalam bidang pendidikan, penubuhan sekolah diwujudkan dalam zaman Hellenistik di mana lelaki harus belajar perkara asas seawall umur 7 tahun.

Bidang falsafah juga Yunani Kuno lahirkan. Ia berupa konsep inkuiri dan sebab sehingga konsep ini menjadi perkara penting dalam falsafah moden dan sains. Bidang falsafah masih dibawa oleh Rom dan berterusan sepanjang zaman sehingga kini. Ramai ahli falsafah Yunani Kuno lahir dan menjadi inspirasi ramai seperti Socrates dan Plato. Manakala dalam bidang sains, matematik adalah sains itu sendiri sehingga mewujudkan bidang astronomi. Pythagoras dan Archimedes adalah antara ahli matematik Yunani Kuno terkenal di seluruh dunia.

Dalam bidang sastera, Yunani Kuno menghasilkan puisi. Puisi adalah sebuah hiburan masyarakat di mana ia menyampaikan sebuah luahan atau kisah tragis terutamanya pada zaman klasik dan pelopor puisi ini adalah Homer. Seterusnya berkembang konsep lakonan komedi yang dihasilkan pada 486 SM dan pertandingan lakonan komedi pertama dunia dirasmikan di kota Dionysia. Bidang keagamaan Yunani Kuno pula berunsurkan mitologi. Dari sembahan alam kemudian membentuk sebuah agama neo-animisme iaitu penghasilan dawa-dewi untuk sembahan masyarakat. Zeus, Hades, Poseidon, Athena adalah antara dewa-dewi sembahan masyarakat Yunani.

RUJUKAN:


Sisi Pandang Hamka Dalam Hak Asasi Manusia

Alam Nusantara, satu alam yang mempunyai pelbagai kisah sejarah, kehidupan dan melahirkan ramai tokoh dalam masyarakat yang sememangnya boleh dijadikan rujukan dan kebanggaan untuk masyarakat akan datang. Salah seorang tokoh yang tidak patut dilupakan adalah tokoh Melayu Nusantara, iaitu Hamka.

Haji Abdul Malek Karim Amrullah, atau nama pendeknya HAMKA merupakan salah seorang ulama, tokoh pemikir, ilmuwan, sejarawan, ahli politik dan pejuang Islam terkenal Nusantara. Dilahirkan di Maninjau, Sumatera Barat, Hamka telah mengarang berpuluh, bahkan ada mendakwa sehingga seratus lebih karya yang menjadi rujukan pelbagai lapisan masyarakat sejak dahulu hingga sekarang.

Sebut sahaja berkenaan Hamka, maka pasti ramai mengenali sosok tubuh penulis tafsir al-Azhar yang ditulis beliau sewaktu dipenjarakan oleh pemerintah Indonesia ketika itu, Sukarno. Namun itu tidak mematahkan semangat beliau untuk terus berjuang dan berdakwah walau ditimpa pelbagai ujian dalam hidupnya. Paling menarik adalah kisah Hamka sendiri yang menjadi imam sewaktu solat jenazah Sukarno atas tanggungjawab sebagai saudara sesama Muslim tanpa mengambil kira prejudis dan dendam terhadap insan yang pernah memenjarakannya.

Namun bukan itu yang ingin diceritakan pada penulisan kali ini. Apa yang ingin dikupas adalah tingginya tahap pemikiran Hamka yang melangkaui batas masa dan keadaan semasa. Hamka pernah menulis berkenaan hak asasi manusia, hubungannya dengan Islam serta kaitannya dengan PBB. Lihat bagaimana seorang manusia yang berfikiran luas dan matang boleh berbincang dan menulis sesuatu isu yang menjadi perbualan hangat manusia beberapa dekad selepas kematiannya.

Penulisan Hamka berkenaan hak asasi manusia berkisar tentang sejarah hak asasi manusia di dunia, bermula dengan Magna Carta, Dasar-dasar Kemerdekaan Manusia  Perancis, Deklarasi Amerika Syarikat, dan penceritaan praktikal hak asasi manusia melalui pemerintahan Islam bermula dari Rasulullah SAW dan diikuti oleh para sahabat selaku Khulafa’ al-Rasyidin. Memetik kata-kata daripada Saidina Umar R.A dalam kisah beliau bersama Amru bin al-Asr Gabenor Mesir:

“Mengapa engkau memperhambakan manusia sedangkan mereka telah dilahirkan dalam keadaan merdeka oleh ibu-ibu mereka.”

Hamka menegaskan bahawa beberapa abad sebelum Barat mencanang kepada dunia retorik pembelaan hak asasi yang mereka perjuangkan, agama Islam telah tiba lebih awal (menurut tempoh penulisan Hamka ketika itu, 14 abad) mengangkat darjat manusia kepada satu tahap yang lebih mulia, bertepatan dengan perjuangan hak asasi manusia. Adalah tidak tepat untuk seorang Muslim mengatakan bahawa Islam adalah agama ibadat semata-mata sebagaimana yang pernah dinukilkan oleh beberapa tokoh hermeneutik Muslim seperti Ali Abdurraziq, Thaha Husain, Mansur Fahmi, Nasr Hamid Abu Zaid dan ramai lagi. Pemahaman yang menjadi asas kepada pemikiran liberalism dan sekularisme moden ini adalah tidak benar dan merendahkan agama Islam yang sememangnya merangkumi seluruh cara hidup manusia (way of life).

Diterangkan lagi di dalam penulisan Hamka bahawa bagaimana sejarah dunia menunjukkan praktik perhambaan antara dunia Barat (Rom, Greek dan Inggeris) ke atas jajahan mereka seperti di semenanjung Arab, Syam, Afrika dan Asia memang melanggar hak asasi manusia secara terang-terangan. Namun, kedatangan Islam membuka minda dan pemikiran masyarakat dunia kepada kebebasan daripada perhambaan, kebebasan memiliki akidah dan pegangan hidup yang betul dalam kehidupan. Tokoh-tokoh seperti Arnold Toynbee, Oswald Spengler, Thomas Cerlyle Gustave Le Bon dan ramai lagi mengiktiraf ketokohan dan peranan Nabi Muhammad SAW dalam membuka dimensi baru kepada peradaban dunia selepas ditutupi kegelapan adab dan ilmu sebelum kedatangan Islam, membentuk tamadun dunia dan legasi yang ditinggalkan Baginda SAW melalui kisah sahabat dan pejuang Islam dalam menegakkan agama dan membela hak asasi manusia.

Hamka juga dalam penulisan beliau mengulas bahawa beliau tidak menolak sepenuhnya Deklarasi Hak Asasi Manusia seperti yang diguna pakai oleh Pertubuhan Bangsa-Bangsa Bersatu (PBB), akan tetapi beliau merasakan bahawa ada beberapa artikel di dalam deklarasi ini yang terlalu terbuka dan bersifat sekularisme dan liberalism, membuka peluang kepada kerosakan syariat dan akidah jika tidak ditangani dan difahami dengan mendalam melalui tapisan syariat Islam. Hamka membawakan kata-kata daripada H.A. R Gibb, seorang orientalis yang menulis berkenaan Islam yang menyatakan bahawa Islam bukan semata-mata ibadat, bahkan Islam meliputi segala perkara dari politik, pemerintahan, kenegaraan, sosial, ekonomu, kekuasaan, perang dan perdamaian. Dapat dilihat luas dan tinggi tahap liputan agama wahyu Islam ini dalam kehidupan manusia mengatasi minda dan akal manusia yang terbatas.

Hamka mengajak kita supaya bersyukur diberi peluang hidup dengan Islam yang memberi hak asasi manusia sejak berabad-abad yang lalu, dan menuntut pengamalan Islam dijadikan wadah mencapai keredhaan Allah SWT dalam pelbagai perkara seperti pengamalan hak asasi manusia, ibadat dan syariat selari dengan tuntutan Islam.  Sememangnya ketokohan Hamka dalam lapangan ilmiah adalah sangat terhebat, dan alam Melayu serta Nusantara sepatutnya lebih mengambil iktibar, contoh dan rujukan daripada tokoh yang pernah dipinjamkan kepada kita ini.

RUJUKAN

a) Haji Abdul Malik Karim Amrullah. 1968. Hak Asasi Manusia dipandang dari segi Islam
b) Haji Abdul Malik Karim Amrullah. 2005. Hak Asasi Manusia dalam Islam & Deklarasi PBB
c) Haji Abdul Malik Karim Amrullah. 2007. Falsafah Hidup.


Kenapa Orang Kelantan Tak Makan Ikan Dan Rebung Ni?

Alam Melayu sememangnya kaya dengan
kisah misteri, lagenda serta dongeng yang diceritakan sejak turun-temurun.
Salah satu lagenda yang menarik untuk dibicarakan adalah tentang pantang larang
terhadap sesetengah orang Melayu yang tidak boleh makan sejenis ikan.

Ikan tersebut adalah ikan kekacang.
Tahu tak rupa ikan kekacang itu macam mana? Ikan kekacang adalah ikan air masin
dan sangat mudah dijumpai di pasar-pasar basah di seluruh negara. Saya yakin
anda pun pernah memakannya.

Namun, tahukah anda bahawa ada
sesetengah orang terutamanya di negeri Kelantan tidak boleh makan ikan kekacang
ini kerana itu merupakan pantang-larang mereka. Sekiranya mereka makan ikan
ini, kulit mereka akan menjadi luka dan juga gelembung darah yang sakitnya
Tuhan sahaja yang tahu.

Kebanyakan orang yang terkena sumpahan
tidak boleh makan ikan kekacang ini adalah daripada orang negeri Kelantan dan
nama mereka bermula dengan Nik dan Wan. Mengapa? Kita akan susuri kisahnya.

Sekitar tahun 1300 Masihi, terdapat
seorang ulama yang juga nasabnya daripada Hussein Ibni Ali, cucunda Nabi
Muhammad S.A.W telah belayar ke Nusantara bagi tujuan menyebarkan dakwah
Islamiah di kawasan Nusantara ini.

Nama ulama tersebut adalah Syed
Hussein Jamadil Kubra Ibni Syeikh Ahmad Jalal. Beliau tinggal di negara India
ketika itu. Namun, beliau telah meninggalkan ahli keluarganya untuk datang ke
Nusantara bagi menyebarkan dakwah Islamiah.

Syed Hussein Jamadil Kubra sebenarnya
sangat terkenal di bumi Nusantara ini. Beliau merupakan datuk kepada salah
seorang Wali Songo dan merupakan abang kepada Tuan Guru Adi Putera iaitu guru
kepada Laksamana Hang Tuah.

Dikatakan ketika dalam pelayaran ke
Nusantara, tiba-tiba berlaku ribut petir serta laut bergelora sehingga
menyebabkan kapal yang mereka naiki itu karam. Sungguh berat ujian Allah itu
sehinggakan Syed Hussein Jamadil Kubra hampir berputus asa.

Namun, Syed Hussein Jamadil Kubra
tidak berhenti-henti berdoa dan tetap meletakkan keyakinan yang tinggi terhadap
pertolongan daripada Allah S.W.T. Beliau juga bernazar akan mendirikan sebuah
masjid seandainya beliau diselamatkan daripada ujian yang berat itu.

Berkat kesabaran serta doa Syed Hussein
Jamadil Kubra yang tidak putus-putus itu, akhirnya Allah telah menghantarkan
pertolongan kepada beliau. Beliau telah terselamat daripada ujian yang
menimpanya.

Sekawan ikan kekacang tiba-tiba muncul
dan memberikan bantuan kepada Syed Hussein Jamadil Kubra dengan cara memuatkan
diri pada lubang pecahan pada kapal Syed Hussein Jamadil Kubra yang menyebabkan
kapal itu karam. Bukan itu sahaja, sekawan lagi ikan kekacang berkumpul di
bawah kapal Syed Hussein Jamadil Kubra lalu menolak kapalnya ke daratan.

Syed Hussein Jamadil Kubra akhirnya
selamat sampai ke daratan iaitu di Kampung Laut, daerah Tumpat, Kelantan.
Namun, sekali lagi Syed Hussein Jamadil Kubra didatangkan dengan ujian daripada
Allah.

Kali ini, perut Syed Hussein Jamadil
Kubra serta angkatannya yang lain berkeroncong kerana terlalu lapar. Bekalan
makanan mereka telah jatuh ke dalam laut ketika kapal mereka karam sebentar
tadi.

Sekali lagi Syed Hussein Jamadil Kubra
berserah kepada Allah dan meminta pertolongan daripada Tuhan Yang Maha Kuasa.
Berkat izin Allah, tiba-tiba Syed Hussein Jamadil Kubra bersama dengan
angkatannya terlihat seekor tupai berwarna putih berlari ke arah rimbunan pokok
buluh Betong dan memakan rebung buluh itu.

Melihatkan kejadian itu, Syed Hussein
Jamadil Kubra bersyukur kerana Allah S.W.T telah mendatangkan petunjuk
kepadanya dan juga angkatannya bahawa terdapat rezeki mereka di situ. Mereka
pun menjamah rebung buluh Betong yang terdapat di situ.

Berdasarkan dua kejadian yang dianggap
ajaib inilah maka Syed Hussein Jamadil Kubra telah bersumpah dan melarang sama
sekali keturunannya daripada memakan ikan kekacang serta rebung buluh Betong.
Sekiranya ada di antara keturunan beliau yang memakan ikan kekacang serta
rebung buluh betung nescaya akan mudaratlah kesihatannya.

Syed Hussein Jamadil Kubra kemudiannya
tinggal di negeri Kelantan dan membina sebuah masjid di Kampung Laut sesuai
dengan nazar yang telah dilafazkan beliau ketika beliau berdoa supaya
diselamatkan daripada ujian kapalnya karam.

Jadi begitulah jawapan kepada persoalan mengapa sesetengah orang Kelantan terutamanya yang bernama Nik dan Wan di hadapan tidak boleh makan ikan kekacang serta rebung buluh Betong. Namun demikian, ingatlah bahawa setiap yang terjadi itu adalah di atas keizinan Allah juga.

Artikel dikirimkan oleh Iskandar Zulfaqar untuk The Patriots.

RUJUKAN:

Celoteh. (2017) KETURUNAN KELANTAN
TIDAK BOLEH MAKAN IKAN KEKACANG & REBUNG BULUH BETONG? INI SEBABNYA! Retrieved
from: http://celotehsaje.com/keturunan-kelantan-tidak-boleh-makan-ikan-kekacang-rebung-buluh-betong-ini-sebabnya/

Fadli M. (2018) Ulamak Nusantara
sebelum abad ke-15. Retrieved from:https://www.harakahdaily.net/index.php/berita/15-tanah-air/7092-ulamak-nusantara-sebelum-abad-ke-15

Nazmi. (2016) Menelusuri salasilah
Ahlul-Bait. Retrieved from: https://www.bharian.com.my/node/116408

Zahirwan M. H., & Norhayati H. H.
(2018) Perkembangan Islam Di Negeri Kelantan: Analisis Terhadap Manuskrip
Sejarah Negeri Kelantan. Jurnal Al-Tamaddun, Bil. 13 (2), 2018, 133-147.


Schwerer Gustav: ‘Raksasa’ Nαzi Yang Bermasalah

Pernahkah pembaca mendengar nama Schwerer Gustav? Nama yang kedengaran agak ‘kejermanan’ jika disebut. Untuk pengetahuan pembaca, nama tersebut ialah nama kepada sebuah senjata gergasi yang pernah dimiliki oleh Nazi Jerman ketika era Pe.rang Dunia Kedua. Senjata gergasi ini dibangunkan pada akhir 1930-an oleh syarikat Krupp di Rügenwalde, Jerman.

Berat ‘raksasa Nazi’ ini adalah sebanyak 1,350 tan dan mempunyai keupayaan menembak peluru sejauh 47 km. Penulis memberi jolokan ‘Raksasa Nazi’ kerana Schwerer Gustav adalah senjata senapang berkaliber yang terbesar pernah digunakan sepanjang sejarah pertempuran manusia.

Tidak dinafikan bahawa kekuatan yang mampu dihasilkan Schwerer Gustav memang hebat, namun untuk mengendalikannya bukanlah sesuatu perkara yang mudah sekaligus menjadikan ia bermasalah. Inilah serba sedikit hikayat Schwerer Gustav, ‘raksasa Nazi’ yang bermasalah.

Menghasilan Schwerer Gustav pada mulanya bertujuan untuk memudahkan operasi Nazi Jerman untuk menawan Perancis. Hal ini demikian kerana, sebelum Per.ang Dunia Kedua bermula, Hitler telah merancang untuk menawan Perancis, akan tetapi, Perancis pada waktu itu mempunyai pertahanan yang utuh. Pertahanan yang dimaksudkan ialah garisan kubu pertahanan yang terletak di sepanjang sempadan Perancis dengan Jerman.

Garisan kubu pertahanan yang dikenali sebagai ‘Maginot Line’ ini merupakan halangan utama kepada Hitler dan tenteranya untuk menawan Perancis. Oleh yang demikian, Hitler mahukan sebuah senjata gergasi yang mampu memusnahkan kubu pertahanan ‘Maginot Line’ sekaligus memudahkan mereka untuk menawan Perancis.

Seterusnya, tanggungjawab bagi menghasilkan Schwerer Gustav diberikan kepada syarikat Krupp, sebuah syarikat penghasilan senjata yang berpangkalan di Jerman. Menurut sumber, Hitler telah memesan dua buah senjata ini yang menelan kos kira-kira sebanyak 24 juta Dollar. Menurut ahli sejarah, C. Peter Chen, Syarikat Krupp kemudiannya membuat keputusan untuk memberi Schwerer Gustav kepada pihak tentera Nazi secara percuma sebagai tanda sokongan mereka ke atas usaha per.ang Nazi Jerman.

Proses pembuatan Schewer Gustav bermula pada pertengahan tahun 1937. Malangnya, berlaku sedikit masalah teknikal semasa proses pembuatannya sekaligus menyebabkan Schwerer Gustav gagal disiapkan mengikut tarikh yang telah dijadualkan iaitu pada tahun 1940. Oleh itu, Schwerer Gustav gagal memenuhi tujuan asal penghasilannya.

Seperti yang telah diceritakan tadi, Mengikut tujuan asal, Hitler ingin senjata ini digunakan untuk memusnahkan ‘Maginot Line’ yang merupakan halangan kepada tentera Nazi Jerman bagi menawan Perancis. Tetapi memandangkan Schwerer Gustav tidak dapat disiapkan pada tarikh yang ditetapkan, maka Hitler terpaksa mencari taktik lain untuk menawan Perancis.

Mujurlah dengan menggunakan taktik ‘Blitzkrieg” tentera Nazi berjaya menawan Perancis tanpa mengharapkan sebarang bantuan daripada Schwerer Gustav. Menjelang tahun 1942, barulah Schwerer Gustav siap dibina dan sudah bersedia untuk berkhidmat.

Umum mengetahui bahawa pada tahun 1941, Hitler telah mengisytiharkan pe.rang ke atas Soviet Union melalui Operasi Barbarossa. Pada waktu inilah, tentera Nazi mula menggunakan Schwerer Gustav dalam pertempuran Sevastopol yang berlangsung sepanjang tahun 1941 hingga 1942 di Semenanjung Crimea. Sevastopol yang merupakan Kubu pertahanan Soviet kini telah menjadi sasaran utama Schwerer Gustav.

Sepanjang penggunaanya, Schwerer Gustav telah mempamerkan taringnya apabila berjaya melakukan kerosakan yang cukup besar ke atas kubu pertahanan Soviet di Sevastopol. Walaupun Schwerer Gustav hanya melepaskan tembakan tidak lebih daripada lima puluh das, namun kemusnahan yang dihasilkannya cukup luar biasa. Selain digunakan untuk bertempur, Schwerer Gustav juga dijadikan alat propaganda bagi menaikkan semangat tentera Nazi Jerman ketika berpe.rang.

Disebabkan saiznya yang begitu besar, penggunaan senjata ini juga berjaya menjatuhkan moral tentera musuh. Namun disebalik kehebatan yang dipamerkan Schwerer Gustav, penggunaan senjata gergasi ini sebenarnya ternyata mendatangkan kesusahan kepada tentera Nazi sendiri.

Disebabkan saiznya yang begitu besar, Schwerer Gustav mempunyai banyak masalah dari segi logistiknya. Hal ini demikian kerana, sebanyak 25 buah gerabak keretapi diperlukan hanya untuk mengangkut komponen-komponen senjata ini. Tambahan lagi, kira-kira 3,800 orang kru diperlukan untuk melakukan kerja-kerja penyediaan tapak termasuk kerja-kerja menggali terowong sedalam 26 kaki sebagai tempat penyimpanan Schwerer Gustav.

Sebelum Schwerer Gustav boleh digunakan, seramai 1,250 orang kru diperlukan untuk mencantumkan komponen-komponennya kepada bentuk asal. Kerja-kerja  pemasangan ini mengambil masa 3 hari untuk disiapkan. Hal-hal ini telah menyebabkan tentera Nazi mengalami kerugian dari segi masa kerana terpaksa mengambil tempoh yang lama untuk mempersiapkan senjata ini.

Lebih memenatkan, hanya untuk melepaskan satu das tembakan, Schewer Gustav memerlukan kira-kira 250 orang kru untuk mengendalikannya. Selain itu, disebabkan saiznya yang begitu besar, Schwerer Gustav menjadi mudah kelihatan dari atas langit sekaligus terdedah dengan ancaman ser.angan udara dari tentera bersekutu. Oleh yang demikian, penggunaan senjata ini dilihat amat merugikan dari segi kos dan masa.

Menurut laman web interestingengineering.com, Pada 14 April 1945, sewaktu tentera Nazi berada di ambang kekalahan, iaitu sebelum kedatangan tentera bersekutu ke Jerman, tentera Nazi telah bertindak memusnahkan Schwerer Gustav. Hal ini demikian kerana, tentera Nazi tidak mahu senjata hebat mereka itu jatuh ke tangan tentera bersekutu, maka mereka musnahkannya.

Selepas kekalahan Nazi, tentera bersekutu telah menemui bangkai Schwerer Gustav yang terletak 15 kilometer di utara Auerbach dan 50 kilometer di barat daya Chemnitz. Bangkai senjata itu kemudiannya dikaji oleh jurutera Soviet dan dipindahkan ke Merseburg pada musim luruh tahun yang sama.

Kesimpulannya, walaupun kehebatan yang dijanjikan oleh Schwerer Gustav memang hebat, namun disebabkan pengendaliannya yang memerlukan ribuan tenaga manusia, Schwerer Gustav menjadi senjata yang tidak praktikal sekaligus kehebatan yang ditawarkan tidak dapat dimanfaatkan sepenuhnya. Inilah serba sedikit hikayat ‘raksasa’ Nazi yang bermasalah.

RUJUKAN

Wikimedia Foundation. (2021, November 29). Schwerer Gustav. Wikipedia. Retrieved from https://en.wikipedia.org/wiki/Schwerer_Gustav.

McFadden, C. (2020, June 4). Hitler’s doomed Schwerer Gustav: Largest gun mankind has ever built. Interesting Engineering. Retrieved from https://interestingengineering.com/schwerer-gustav-the-biggest-cannon-during-wwii.

Schwerer Gustav – Rail Super Gun (behemoth) – youtube. (n.d.). Retrieved from https://www.youtube.com/watch?v=GGPxesCB8ns.

Artikel dikirimkan oleh Fakhry Harraz untuk The Patriots.


Maria Curie: Saintis Wanita Terunggul Sepanjang Zaman

Nama Marie Curie tidak asing lagi dalam penyelidikan Sains. Jasa beliau dalam bidang Kimia dan Fizik membawa kepada penggunaan sinar-x memberi banyak manfaat bagi tujuan perubatan terutamanya pencegahan kanser. Beliau juga disanjungi kerana menjadi wanita pertama yang berjaya meraih Anugerah Nobel dan satu-satunya tokoh yang berjaya mendapat dua Anugerah Nobel sepanjang hayat.

Antara pencapaiannya ialah penemuan elemen baru iaitu radium dan ponium dan memperkenalkan teori radioaktif. Kejayaannya dalam mendapat tempat dalam bidang sains bukanlah perkara yang mudah. Semuanya dilalui dengan kesukaran dan diskriminasi masyarakat terhadap wanita dalam pendidikan peringkat tinggi.  Marie Curie sehingga kini menjadi inspirasi buat semua wanita untuk tetap teguh mencapai cita-cita dan mengubah persepsi orang ramai tentang kebolehan wanita dalam ilmu sains.

Marie Curie atau nama sebenarnya Maria Salomea Sklodowska dilahirkan di Warsaw, Poland pada 7 November 1867. Beliau tinggal bersama ibu bapanya yang bekerja sebagai guru dan adik beradik yang lain. Sejak awal kehidupannya, beliau terpaksa berhadapan dengan peritnya kehilangan orang tersayang iaitu kakaknya ketika beliau berusia 8 tahun dan disusuli oleh ibunya ketika beliau berumur 11 tahun. Namun, kesedihan tersebut tidak menjadi penghalang semangat Marie untuk meneruskan minatnya dalam pelajaran.

Setelah Marie tamat persekolahan ketika berumur 15 tahun, beliau berhasrat untuk menyambung pelajaran di universiti tempatan. Namun, permohonannya ditolak hanya kerana beliau seorang perempuan. Beliau mula mencari ikhtiar lain demi menyambung pelajaran dan berjaya masuk ke Universiti Sorbonne, Paris pada 1891. Beliau kemudian menyambung masters di bidang Fizik dan Matematik.

Kehidupan di Kota Paris menemukan Marie dengan suaminya, Pierre Curie yang berkongsi minat  terhadap bidang yang sama. Pierre yang memiliki makmal peribadi di Fakulti Kimia dan Fizik di Paris memberi peluang buat Marie untuk menumpukan minatnya dalam bidang kajian.

Walaupun makmal tersebut serba kekurangan, kerja keras mereka berdua akhirnya membuahkan hasil apabila penyelidikan mereka yang terperinci dalam fenomena radioaktif yang ditemukan oleh Henri Becquerel berjaya dan melayakkan mereka bertiga sebagai penerima Anugerah Nobel dalam bidang Fizik pada 1903. Marie juga berjaya lulus pengajian dalam peringkat falsafah kedoktoran dalam bidang Fizik pada tahun yang sama.

Marie diuji lagi dengan kematian suaminya pada 1906. Namun, beliau tidak goyah dan tabah membawa semangat suaminya lalu menggantikan tempatnya sebagai pensyarah di Universiti Sorbonne. Beliau merupakan wanita terawal yang memegang kedudukan penting dalam institusi pendidikan tinggi. Minatnya yang tidak pernah pudar dalam bidang penyelidikan mendorongnya sehingga berjaya mendapat Anugerah Nobel kedua pada tahun 1911 kali ini dalam bidang Kimia. Anugerah ini diberikan kerana jasa beliau dalam menemukan dua elemen radioaktif iaitu radium dan polonium.

Ketika perang dunia pertama, Marie Curie berjaya mencipta mesin x-ray pertama yang dinamakan “Petite Curies”. Mesin ini merupakan bantuan besar bagi mendiagnos askar perang yang tercedera. Teknologi yang dicipta Marie ini sama dengan mesin x-ray fluoroskopi di Marie Curie Hospice yang terletak di Hampstead yang masih digunakan sehingga kini. Mesin ini mampu menjejak pergerakan dalam badan manusia seperti degupan jantung dan pergerakan otot leher semasa menelan.

Selepas peperangan berakhir, Marie masih aktif melakukan kajian dan berjaya memenangi beberapa anugerah sekitar 1921 hingga 1931. Selain Hospis, Hospital Marie Curie juga dibuka di Utara London dan didominasi sepenuhnya oleh pegawai dan staff perubatan wanita bagi memperingati sumbangan Marie dalam bidang sains.

Beliau meninggal dunia pada 4 Julai 1934 di Perancis kerana anaemia yang disebabkan oleh tubuhnya yang sering terdedah kepada sinaran radioaktif berbahaya ketika menjalankan eksperimen. Teori yang diperkenalkan oleh Marie Curie diguna pakai untuk pembuatan mesin x-ray yang kita gunakan sehingga ke hari ini dan merupakan antara salah satu penemuan terhebat dalam teknologi sains.

Marie Curie merupakan bukti bahawa wanita juga boleh berjaya dalam bidang yang didominasi oleh lelaki. Sehingga sekarang pun, kita dapat lihat yang bidang ini lebih banyak diceburi oleh kaum lelaki. Pandangan orang lain terhadap kita tidak akan sekali-kali menurunkan nilai yang ada pada diri.

Oleh itu, berusahalah bersungguh-sungguh untuk membuktikan yang tanggapan mereka salah dan kita juga boleh meraih kejayaan seperti orang lain. Seperti kata Marie Curie “Hidup ini tidak mudah buat sesiapa pun. Tetapi apa yang kita boleh buat? Kita perlu tetap teguh dengan pendirian dan yakin pada diri bahawa kita berbakat untuk sesuatu dan perkara ini mesti dicapai.”

Sumber:

Ruschkowski, Brittany (2016). Pearson. Inspirational Women: Marie Curie. https://www.pearsoned.com/inspirational-women-marie-curie/

Marie Curie. Marie Curie the scientist. https://www.mariecurie.org.uk/who/our-history/marie-curie-the-scientist


Kenapa Kapal Terbang Kebanyakan Berwarna Putih?

Pernahkah kita tertanya-tanya kenapa kapal terbang awam selalunya bewarna putih? Mungkin ada antara kita perasan semua kapal terbang awam yang dinaik bewarna putih, walaupun ada juga kapal terbang yang mempunyai warna lain sebagai ‘brand’ atau jenapa Airline mereka, tetapi warna kebanyakan di badan pesawat sivil adalah bewarna putih.  Pesawat awam terutamanya bewarna putih disebab kan atas faktor-faktor berikut.

1. Melindungi dari sinar Radiasi Matahari

Seperti yang kita tahu warna putih adalah warna yang paling efektif memantulkan sinaran radiasi matahari. Warna lain akan menyerap lebih sinaran matahari berbanding putih dan menyebabkan suhu badan serta sayap kapal terbang meningkat semasa penerbangan mahupun di darat. Pemanasan yang berterusan boleh mengurangkan jangka hayat kapal terbang.

2. Mudah mengesan kerosakan di kulit kapal

Badan pesawat yang bewarna putih menjadi pilihan kerana lebih mudah untuk mengesan sebarang kerosakan seperti calar , kemik atau mana FOD (foregin object damage), ini kerana warna yang terang akan menonjolkan dengan kontra sebarang kesan pada kulit pesawat dan memudahkan pemeriksaan semaya penyelengaraan kapal terbang.

3. Kos lebih jimat dan tidak mudah pudar

Selain itu warna lain selain putih lebih mudah pudar bebanding warna putih. Ini akan mengurangkan penampilan kapal terbang lantas terpaksa mengantikan dengan cat yang baru untuk penampilan kapal terbang. Cat yang sering digunakan untuk kapal terbang adalah cat epoxy, Sebuah pesawat bersaiz Boeing 747 menggunakan lebih kurang 25 Kg cat bewarna putih. Jika digantikan dengan warna lain berat akan meningkatkan lagi kos untuk penggunaan cat di pesawat.

4. Kurangkan Pelanggaran burung.

Antara faktor lain mengapa badan pesawat bewarna putih adalah  untuk mengurangkan kadar pelangaran burung terutama waktu pendaratan dan berlepas walaupun risiko pelanggaran burung masih ada. Warna putih lebih mudah dilihat dan dapat mengurangkan risiko tersebut.

Artikel dikirimkan oleh Kai untuk The Patriots.